b"\n_START_ARTICLE_\nHiratsuka\n_START_SECTION_\nGeografia\n_START_PARAGRAPH_\nHiratsuka est\xc3\xa0 situada a l'oest de de la plana de Kant\xc5\x8d, a mig cam\xc3\xad entre T\xc3\xb2quio i el mont Fuji. T\xc3\xa9 5 quil\xc3\xb2metres de costa en l'\xc3\xa0rea de Shonan, que costeja la badia de Sagami de l'oce\xc3\xa0 Pac\xc3\xadfic.\n_START_SECTION_\nHist\xc3\xb2ria\n_START_PARAGRAPH_\nL'\xc3\xa0rea de l'actual Hiratsuka ha estat habitada des de temps prehist\xc3\xb2rics, i mencions de l'\xc3\xa0rea com a part de l'antic districte d'\xc5\x8csumi de la prov\xc3\xadncia de Sagami es poden trobar en documents del per\xc3\xadode Nara. Des del per\xc3\xadode Heian fins al per\xc3\xadode Kamakura, l'\xc3\xa0rea estava dividida en sh\xc5\x8dens controlats per diversos clans de samurais, i en el per\xc3\xadode Sengoku fou escenari de diverses batalles entre el clan H\xc5\x8dj\xc5\x8d d'Odawara i clan Miura. Despr\xc3\xa9s de la derrota del clan H\xc5\x8dj\xc5\x8d en la batalla d'Odawara a mans de Toyotomi Hideyoshi, l'\xc3\xa0rea pass\xc3\xa0 a les mans de Tokugawa Ieyasu, qui el 1596 constru\xc3\xad un palau d'estiu (el Nakahara Goten) on actualment es troba l'Escola d'Educaci\xc3\xb3 Prim\xc3\xa0ria Hiratsuka-shi Nakahara. Amb l'establiment del shogunat Tokugawa, l'\xc3\xa0rea es divid\xc3\xad en tenry\xc5\x8ds, i va prosperar com a Hiratsuka-juku, una ciutat-parada de correu postal en la carretera de T\xc5\x8dkaid\xc5\x8d que connecta Edo amb Kioto._NEWLINE_Despr\xc3\xa9s de la restauraci\xc3\xb3 Meiji, el poble de Hiratsuka fou fundada l'1 d'abril de 1889 dins del districite de Naka, a la prefectura de Kanagawa. Es va fusionar amb el poble ve\xc3\xad de Suma l'1 d'abril de 1929 i fou proclamada ciutat l'1 d'abril de 1932._NEWLINE_Abans de la Segona Guerra Mundial, Hiratsuka allotj\xc3\xa0 instal\xc2\xb7lacions d'arsenal de la Marina de l'Ex\xc3\xa8rcit Imperial Japon\xc3\xa8s, aix\xc3\xad com f\xc3\xa0briques de la branca militar aeron\xc3\xa0utica de Nissan. Hiratsuka fou destru\xc3\xafda en gran part durant el bombardeig de Hiratsuka en la Segona Guerra Mundial el 16 de juliol de 1945. Degut a la seva localitzaci\xc3\xb3 estrat\xc3\xa8gica i \xc3\xa0mplies platges, tamb\xc3\xa9 fou un dels objectius de la invasi\xc3\xb3 del Jap\xc3\xb3 planejada durant les \xc3\xbaltimes etapes de la guerra._NEWLINE_La ciutat fou r\xc3\xa0pidament reconstru\xc3\xafda despr\xc3\xa9s de la guerra, annexant diverses viles ve\xc3\xafnes a mitjans dels anys 1950 fins a assolir l'\xc3\xa0rea total actual. La poblaci\xc3\xb3 va passar els 200.000 habitants el 2001, i Hiratsuka esdevingu\xc3\xa9 una ciutat especial amb major autonomia del govern central."